Ukraina hukumati NATO’ga qo'shilish niyatidan qaytmagani ma'lum bo'ldi

Ukraina bosh vazirining Evropa va Evroatlantika integratsiyasi bo'yicha o'rinbosari Olga Stefanishina mamlakat hukumati NATO’ga qo'shilish niyatidan qaytmaganini ma'lum qildi. Bu haqda “TASS” xabar berdi.
Ma'lum bo'lishicha, siyosatchi bu haqda Ispaniyaning “El Pais” gazetasiga bergan intervyusida gapirgan. Uning so'zlariga ko'ra, Kiev alyansga qo'shilishni “rad etmagan va kechiktirmagan”. Shu bilan birga, siyosatchi NATO’ning Ukrainaga nisbatan beqarorligini tanqid qilgan.
“NATO’ning Ukraina bo'yicha hisobotlari biroz umidsiz ko'rinish oldi va, albatta, biz ko'proq narsani kutgandik”, — degan Stefanishina. Siyosatchi mamlakat prezidenti Vladimir Zelenskiyning tanqid qilishga to'liq huquqi borligini ham qo'shimcha qilgan.
26 aprel kuni AQSh Mudofaa vaziri Lloyd Ostin Fox Ukrainaning Ittifoqqa kirishi masalasi hozircha ko'rib chiqilmayotganini aytgandi. Shu bilan birga, u avvalroq Ukraina Shimoliy Atlantika ittifoqiga a'zo bo'lishga intilishda davom etishini aytgan.
Avvalroq NATO Rossiyaning alyans mamlakatlariga ehtimoliy hujumiga tayyorlanayotgani xabar qilingandi. Shuningdek, NATO bosh kotibi Yens Stoltenberg tashkilot Ukraina osmonini yopmasligi va mamlakatga askar yubormasligini ma'lum qilgan.